**‏**24/10/2017

**STEM עמק המעיינות**

**צוות עבודה - מפגש מס' 2**

תאריך המפגש: 24.10.17

נוכחים: מור דשן, נגה גיל, דורית נתן-לביא, מירה יובל, איתן שטרסברג, רויטל לבגורן, עפר לניר, יצחקי גולן, איריס דבורקין, שרי דגן, אסנת אבני, שולי לנדה, מור קרסין, תאיר שטרן.

חסרים: בועז שוורץ, מיכל האבר-כהן, צופית שריג.

סיכום המפגש:

המפגש הונחה על ידי מור דשן ועסק בנקודות הבאות:

* היכרות ראשונית בין חברי הצוות והצגת עמדה אישית של כל אחד ביחס לSTEM.
* תיאום ציפיות לגבי תהליך הSTEM בעמק.
* הצפת הצרכים ברמה האישית על מנת להצליח בתהליך הSTEM בעמק.
* חשיפת תהליך העבודה המשותף.

**תיאום ציפיות לגבי תהליך הSTEM בעמק (מה צריך לקרות עד מאי?):**

שרי ושולי:

היכרות אישית מעמיקה בין חברי הצוות; היכרות עם יוזמות בתחום הSTEM מהארץ ומהעולם; מיפוי של תמונת המצב בבתיה"ס בעמק בתחום הSTEM; הקמת קבוצות למידה אזוריות; מיפוי הכוחות בתוך הצוות ומתן במה לכוחות אלו בעבודה הצוותית.

עפר ויצחקי:

התקדמות בשלושה צירים: 1. העתיד הקרוב - למשל שימוש בטכנולוגיה לקידום מקצוע האנגלית; 2. קיימות – בירור מהי התמיכה המשאבית הקיימת לטובת התהליך; 3. למידת עמיתים – בתחום הSTEM בעמק, בארץ ובעולם.

איריס ואסנת:

התקדמות בשני מסלולים: 1. מיפוי בתיה"ס בתחום הSTEM מבחינת היחס של האוכלוסיות השונות בתוך בתיה"ס (מורים, תלמידים, הורים) וכן מבחינת תכניות ההוראה והלמידה בנושא. 2. הגדרת מטרות ברורות של הSTEM בעמק לאור תמונת המצב העולה מהמיפוי וכן להגדיר מדדים להצלחת התהליך.

איתן ומירה:

יצירת אירועים מיוחדים המיועדים לצוותים בבתיה"ס, של דיונים וחשיפת העבודה, על מנת להלהיב ולעורר מוטיבציה להצטרפות לתהליך; לאתר צוותי מורים מתלהבים ולרוץ איתם קדימה; ליצור סדירויות עבודה; לחבר את הצוותים בבתיה"ס אל התהליך כבר מההתחלה.

רויטל ודורית:

צריך לחשוב קדימה לא עד מאי הקרוב, אלא בטווח של שנים; לאתר ולהצביע על ההזדמנות שאנחנו לוקחים מתוך העולם העצום של הSTEM.

נגה ומור ק':

הלמידה בצוות חייבת לכלול את העשייה הייחודית בעידן טכנולוגי; הבשורה של הSTEM היא ביטול הדיציפלינות ולמידה של כל המקצועות כמכלול; בניית מערכת מדידת הישגים מותאמת אישית לעמק; ביטול ההסללה והצמצום של התלמידים למקצועות מסוימים, הסתכלות על הרב-גוניות של כל תלמיד; למידה מתהליך האנגלית שכבר מתרחש בעמק.

מור ד' ותאיר:

הSTEM בעמק צריך לצמוח מתוך הייחודיות של העמק ולא להיות העתק של יוזמה ממקום אחר; צוות העבודה חייב להיות מחויב לתהליך של למידה מאומצת על מנת לגרום לשינוי אמתי.

**הצפת הצרכים ברמה האישית על מנת להצליח בתהליך הSTEM בעמק (מה אני צריך לעשות כדי להגיע למטרות שהצבנו?):**

* מירה: קריאת חומרים; מפגש עם אנשים; מחויבות לתהליך ולהגעה לכל המפגשים.
* אסנת: להיפרד מפרדיגמות שיש לי על מקצועות הSTEM; להבין שאני שליחה של התהליך ולנתק את הקושי האישי.
* איריס: ללמוד את הנושא; לפנות זמן בתוך ביה"ס להכנסת הSTEM; ליצור חיבור והתלהבות בצוותים כמנוף להצלחה.
* יצחקי: ללמוד מודלים קיימים; לשתף את הצוותים בתוך ביה"ס.
* עפר: לחבר מעגלים נוספים בעמק לתהליך.
* שרי: ללמוד מקריאה וגם מיציאה החוצה; להביא את התהליך לתוך ביה"ס כמה שיותר מוקדם; למצוא את האדם בביה"ס שיוביל את התהליך יחד איתי – הזדמנות להעצמה.
* שולי: להתמסר לתהליך ולהקצות לו זמן; לייצר סדירויות; ליצור צוות בתוך ביה"ס שישקיע את עצמו בזה.
* תאיר: להעמיק עוד בשאלה למה STEM.
* נגה: ללמוד גם מהאקדמיה ולא רק מדוגמאות של יישום בבתי"ס תיכונים; לרכוש את אמון הצוותים בבתיה"ס כבר בשלב ראשוני של התהליך.
* מור ק': לוקחת על עצמי לשלוח לצוות רעיונות ודוגמאות ללמידה בנושא הSTEM.
* רויטל: ללמוד ולהכיר לעומק את עמק המעיינות.
* איתן: ללמוד מתוך התנסות במקומות שונים.

מור הציגה את תהליך הטבלה המרכזת של מקורות המידע ללמידה הצוותית, ונתנה שתי משימות עד למפגש הבא:

1. לשלוח לתאיר כמה שיותר רעיונות נוספים למקורות מידע שכדאי להכניס לטבלה.
2. לבחור מאמר אחד (או שניים בעבודה זוגית), לקרוא ולהעמיק בו ולענות על השאלון המסכם.

הטבלה והשאלון נמצאים בתיקייה משותפת בDrive.

רשמה: תאיר שטרן

תפוצה: צוות עבודה STEM